MV Baltic Ace

MV Baltic Ace 2007. urtean eraikitako ro-ro ontzia izan zen, 148,0 metroko luzera eta 23.498 tonako pisua zuena. Ontzia 2006tik 2007ra egin zuten Poloniako Gdynia hiriko ontziolan, eta Bahametako bandera zeukan.

2012ko abenduaren 5ean Baltic Ace ontziak Zeebruggeko portua utzi eta Kotkara abiatu zen. Ontzi barruan 1400 Mitsubishi auto zeramatzan. Arratsaldeko zazpietan, Eskoziatik Anberesko portura zetorren Corvus J itsasontziarekin talka egin zuen, Herbehereetako kostaldetik 40-50 kilometro ingurura.https://web.archive.org/web/20121208051107/http://uk.reuters.com/article/2012/12/05/uk-dutch-ship-collision-idUKBRE8B419M20121205 Reuters albiste agentzia.

Baltic Ace ontzia minutu gutxian hondoratu zen, eta eskifaiako 24 lagunetatik bost hil eta beste sei desagertu ziren.

 Erreferentziak 

 Kanpo estekak 

  Bi ontzien ibilbidea istripuaren aurretik.
 Corvus J ontziak jasandako kalteak.

Kategoria:2012
Kategoria:Itsasontziak
Kategoria:Ipar Itsasoan hondoratutako itsasontziak
Kategoria:Bahametako ekonomia